title: A Tanács határozata (2001. augusztus 30.) az Európai Unió és Macedónia Volt Jugoszláv Köztársaság (MK) között az Európai Unió Megfigyelő Missziójának (EUMM) Macedónia Volt Jugoszláv Köztársaságban folytatott tevékenységéről szóló megállapodás megkötéséről

text:
Fontos jogi nyilatkozat

|

32001D0682

Hivatalos Lap L 241 , 11/09/2001 o. 0001 - 0001

		A Tanács határozata(2001. augusztus 30.)az Európai Unió és Macedónia Volt Jugoszláv Köztársaság (MK) között az Európai Unió Megfigyelő Missziójának (EUMM) Macedónia Volt Jugoszláv Köztársaságban folytatott tevékenységéről szóló megállapodás megkötéséről(2001/682/KKBP)AZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 24. cikkére,tekintettel az elnökség ajánlására,mivel:(1) A Tanács 2000. december 22-én elfogadta az Európai Unió Megfigyelő Missziójáról szóló 2000/811/KKBP együttes fellépést [1].(2) A fenti együttes fellépés 6. cikke úgy rendelkezik, hogy az EUMM hatáskörébe tartozó tevékenységekre irányadó részletes szabályokat a Szerződés 24. cikkében meghatározott eljárással összhangban megkötésre kerülő megállapodásokban kell meghatározni.(3) Az elnökséget tárgyalások megkezdésére felhatalmazó 2001. június 28-i tanácsi határozat alapján az elnökség megállapodást kötött az MK-val az EUMM tevékenységéről.(4) Az említett megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Unió és Macedónia Volt Jugoszláv Köztársaság között az Európai Unió Megfigyelő Missziója (EUMM) által Macedónia Volt Jugoszláv Köztársaság területén folytatott tevékenységére vonatkozóan kidolgozott megállapodást az Európai Unió nevében jóvá kell hagyni.A megállapodás szövegét csatolni kell e határozathoz.2. cikkA Tanács elnökét fel kell hatalmazni, hogy a megállapodásnak az Európai Uniót jogilag kötelező aláírására jogosult személyt kijelölje.3. cikkEz a határozat az elfogadásának napján lép hatályba.4. cikkEzt a határozatot a Hivatalos Lapban ki kell hirdetni.Kelt Brüsszelben, 2001. augusztus 30-án.a Tanács részérőlaz elnökL. Michel[1] HL L 328., 2000.12.31., 53. o.--------------------------------------------------


title: A Tanács 2005/481/KKBP határozata (2005. június 13.) az Európai Unió és Ukrajna közötti, a minősített információ cseréjére vonatkozó biztonsági eljárásokról szóló megállapodás megkötéséről

text:
               5.7.2005

               HU

               Az Európai Unió Hivatalos Lapja

               L 172/83

         A TANÁCS 2005/481/KKBP HATÁROZATA
   (2005. június 13.)
   az Európai Unió és Ukrajna közötti, a minősített információ cseréjére vonatkozó biztonsági eljárásokról szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. és 38. cikkére,
   tekintettel az elnökség ajánlására,
   mivel:

               (1)

               A Tanács 2003. november 27–28-i ülésén úgy határozott, hogy felhatalmazza az elnökséget arra, hogy a főtitkár/főképviselő segítségével az Európai Unióról szóló szerződés 24. és 38. cikkének megfelelően tárgyalásokat kezdjen meghatározott harmadik országokkal annak érdekében, hogy az Európai Unió azok mindegyikével megállapodást kössön a minősített információ cseréjére vonatkozó biztonsági eljárásokról.

               (2)

               A tárgyalások megkezdésére vonatkozó felhatalmazást követően az elnökség a főtitkár/főképviselő közreműködésével tárgyalásokat folytatott Ukrajnával a minősített információ cseréjére vonatkozó biztonsági eljárásokról szóló megállapodás megkötéséről.

               (3)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és Ukrajna közötti, a minősített információ cseréjére vonatkozó biztonsági eljárásokról szóló megállapodást a Tanács az Európai Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személyt.
   3. cikk
   Ez a határozat elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2005. június 13-án.

            a Tanács részéről

            az elnök

         J. ASSELBORN

   FORDÍTÁS
   MEGÁLLAPODÁS
   az Európai Unió és Ukrajna között a minősített információ cseréjére vonatkozó biztonsági eljárásokról
   UKRAJNA
   egyrészről, és
   AZ EURÓPAI UNIÓ (a továbbiakban: „EU”), amelyet az Európai Unió Tanácsának elnöksége képvisel,
   másrészről,
   a továbbiakban: a „Felek”,
   FIGYELEMBE VÉVE, hogy mind Ukrajna, mind az Európai Unió célja, hogy saját biztonságát minden formában megerősítse, valamint gondoskodjék polgárai magas szintű biztonságáról a biztonság térségén belül,
   FIGYELEMBE VÉVE, hogy Ukrajna és az EU egyetért abban, hogy biztonsági vonatkozású, közös érdekű kérdéseket illetően konzultációkat kell folytatniuk egymással, és fejleszteniük kell az együttműködést;
   FIGYELEMBE VÉVE, hogy ebben az összefüggésben mindez szükségessé teszi a minősített információ Ukrajna és az EU közötti folyamatos cseréjét,
   FELISMERVE, hogy a teljes és hatékony konzultáció és együttműködés szükségessé teheti az ukrán és az EU-s minősített információhoz vagy anyaghoz való hozzáférést, valamint a minősített információnak és az ahhoz kapcsolódó anyagoknak Ukrajna és az EU közötti cseréjét,
   TUDATÁBAN ANNAK, hogy a minősített információhoz és az ahhoz kapcsolódó anyagokhoz való hozzáférés, valamint azok cseréje megfelelő biztonsági intézkedéseket tesz szükségessé,
   A KÖVETKEZŐKBEN ÁLLAPODTAK MEG:
   1. cikk
   Annak érdekében, hogy a Felek biztonságának minden formában való megerősítésére irányuló célkitűzés megvalósuljon, e megállapodás a Felek által egymásnak átadott, illetve a közöttük kicserélt minősített információ vagy anyag bármely formájára vonatkozik.
   2. cikk
   E megállapodás alkalmazásában a minősített információ: minden olyan információ (nevezetesen: ismeret, amely bármely formában átadható), illetve anyag, amely előírás szerint védelmet élvez a jogosulatlan közzététellel szemben, és amely ezt a védelmet biztonsági minősítési eljárás során kapta (a továbbiakban: „minősített információ”).
   3. cikk
   E megállapodás alkalmazásában az EU: az Európai Unió Tanácsa (a továbbiakban: a „Tanács”), a főtitkár/főképviselő és a Tanács főtitkársága, valamint az Európai Közösségek Bizottsága (a továbbiakban: az „Európai Bizottság”).
   4. cikk
   Mindkét Fél köteles:

               a)

               védeni és biztosítani az e megállapodás hatálya alá tartozó, a másik Fél által átadott vagy a Felek között kicserélt minősített információt;

               b)

               biztosítani, hogy az e megállapodás hatálya alá tartozó, átadott vagy kicserélt minősített információnak az átadó Fél által kiadott biztonsági minősítése megmaradjon. Az átvevő Fél – a 11. cikk alapján létrehozott biztonsági szabályokban meghatározottak szerint – a minősített információt a megfelelő biztonsági minősítésű információra vagy anyagra vonatkozó saját biztonsági szabályaiban meghatározott rendelkezések szerint védi és biztosítja;

               c)

               az e megállapodás hatálya alá tartozó minősített információt kizárólag a kibocsátó által meghatározott célra, valamint olyan célra felhasználni, amely célból az információt átadták vagy kicserélték;

               d)

               tartózkodni az e megállapodás hatálya alá tartozó minősített információ harmadik személyek, illetve a 3. cikkben nem említett bármely EU-intézmény vagy egység számára való, a kibocsátó előzetes engedélye nélküli felfedésétől.

         5. cikk
   (1)   Minősített információt a kibocsátói ellenőrzés elvének megfelelően az egyik Fél, az „átadó Fél” fedhet fel vagy bocsáthat ki a másik Fél, a „fogadó Fél” részére.
   (2)   Az e megállapodás részeseitől eltérő személyek részére való átadásról az átadó Fél hozzájárulását követően a fogadó Fél határoz a minősített információ felfedéséről vagy átadásáról a biztonsági szabályzatában meghatározott kibocsátói ellenőrzés elvének megfelelően.
   (3)   Az (1) és (2) bekezdés végrehajtása folyamán a működési követelményekre vonatkozó minősített információ egyes különleges kategóriái csoportjainak átadása csak akkor lehetséges, ha a Felek megfelelő eljárásokat hoznak létre és fogadnak el.
   6. cikk
   Annak biztosítása érdekében, hogy az e megállapodás hatálya alá tartozó minősített információk azonos szintű védelemben részesüljenek, Ukrajna és az EU, továbbá ez utóbbinak e megállapodás 3. cikkében meghatározott egységei olyan biztonsági alapelvekre és minimumszabályokra épülő biztonsági szervezetet, biztonsági szabályokat és biztonsági programokat hoznak létre, amelyeket a Feleknek a 11. cikk alapján létrehozott biztonsági rendszereikben kell végrehajtani.
   7. cikk
   (1)   A Felek biztosítják, hogy minden olyan személyt, aki hivatalos feladatai ellátásához hozzáférés szükséges, illetve akinek feladatai és hatáskörei lehetővé tehetik az e megállapodás alapján átadott vagy kicserélt minősített információhoz való hozzáférést, az ilyen információhoz való hozzáférés engedélyezését megelőzően megfelelő biztonsági ellenőrzésnek vetik alá.
   (2)   Az egyes Felek által megállapított szabályzatokkal és útmutatásokkal összhangban a biztonsági ellenőrzési eljárásokat úgy kell kidolgozni, hogy azok alapján – figyelemmel az ellenőrzött személlyel kapcsolatos egyes követelményekre, ideértve a szavahihetőségre és megbízhatóságra vonatkozó követelményeket is – megállapítható legyen, hogy e személy hozzáférhet-e minősített információhoz.
   8. cikk
   A Felek kölcsönösen segítik egymást az e megállapodás hatálya alá tartozó minősített információ biztonsága és a közös biztonsági érdekű kérdések vonatkozásában. A kölcsönös biztonsági konzultációkat és ellenőrzéseket a 11. cikkben meghatározott hatóságok végzik el, a 11. cikk alapján a saját felelősségi körükben létrehozott biztonsági szabályok hatékonyságának értékelése céljából.
   9. cikk
   (1)   E megállapodás alkalmazásában:

               a)

               Az EU vonatkozásában:
               a Tanácsnak címzett leveleket a következő címre kell küldeni:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels.

                     A (2) bekezdésre figyelemmel a Tanács vezető iktatási tisztviselője minden levelet továbbít a tagállamoknak és az Európai Közösségek Bizottságának.

               b)

               Ukrajna vonatkozásában:
               valamennyi levelet az ukrán Külügyminisztérium EU dokumentációs központi iktatási hivatala vezetőjének címezve a következő címre kell küldeni:

                           Ministry of Foreign Affairs of Ukraine

                           Chief of the EU Documentation Central Registry Office

                           Mykhailivska square, 1

                           01018 Kiev

                           Ukraine.

         (2)   Kivételes esetben az egyik Féltől származó olyan levél, amely kizárólag e Fél meghatározott illetékes tisztviselői, szervei vagy szolgálatai számára hozzáférhető, műveleti okokból címezhető és kizárólagosan hozzáférhetővé tehető a másik Fél kifejezetten fogadóként megjelölt, meghatározott illetékes tisztviselői, szervei vagy szolgálatai számára, figyelemmel azok hatásköreire, és a „szükséges, hogy megismerje” (need to know) elvének megfelelően. Az ilyen leveleket megfelelő jelöléssel kell ellátni. Az Európai Unió részéről az ilyen leveleket a Tanács vezető iktatási tisztviselőjén keresztül kell átadni. Ukrajnára vonatkozóan az ilyen leveleket az ukrán Külügyminisztérium EU dokumentációs központi iktatási hivatalának vezetőjén keresztül kell továbbítani.
   10. cikk
   E megállapodás végrehajtását az ukrán Külügyminisztérium, valamint a Tanács és az Európai Közösségek Bizottsága főtitkárai felügyelik.
   11. cikk
   (1)   E megállapodás végrehajtása érdekében a (2) és (4) bekezdésben meghatározott hatóságok között biztonsági szabályokat kell létrehozni, az e megállapodás hatálya alá tartozó minősített információ kölcsönös biztonsági védelmére vonatkozó szabályok megállapítása céljából.
   (2)   Ukrajna nevében eljárva és annak felügyelete alatt az Ukrán Biztonsági Szolgálat felel azért, hogy kidolgozza az (1) bekezdésben említett, az e megállapodás alapján Ukrajna részére átadott minősített információ védelmét és biztosítását szolgáló biztonsági szabályokat.
   (3)   A Tanács nevében és annak felügyelete alatt a Tanács főtitkára irányításával és részéről eljárva, a Tanács Főtitkárságának Biztonsági Hivatala felel azért, hogy kidolgozza az (1) bekezdésben említett, az e megállapodás alapján az EU részére átadott minősített információ védelmét és biztosítását szolgáló biztonsági szabályokat.
   (4)   Az Európai Bizottság nevében és annak felügyelete alatt eljárva, az Európai Bizottság Biztonsági Igazgatósága felel azért, hogy kidolgozza az (1) bekezdésben említett, az e megállapodás alapján átadott vagy kicserélt minősített információnak az Európai Bizottságon és annak helyiségein belüli védelmét és biztosítását szolgáló biztonsági szabályokat.
   (5)   Az EU részéről a szabályokat a Tanács Biztonsági Bizottsága hagyja jóvá.
   12. cikk
   A 11. cikkben meghatározott hatóságok kidolgozzák az e megállapodás hatálya alá tartozó minősített információ bizonyított veszélyeztetése vagy annak gyanúja esetén követendő eljárást.
   13. cikk
   Az e megállapodás hatálya alá tartozó minősített információ Felek közötti átadását megelőzően a 11. cikkben meghatározott biztonsági hatóságoknak egyet kell érteniük abban, hogy a fogadó Fél alkalmas az e megállapodás hatálya alá tartozó minősített információ – a 11. cikk alapján kidolgozott szabályoknak megfelelő – védelmére és biztosítására.
   14. cikk
   Ez a megállapodás semmilyen módon nem akadályozza a Feleket abban, hogy az e megállapodás hatálya alá tartozó információ átadására vagy kicserélésére vonatkozóan egyéb megállapodásokat kössenek, feltéve hogy azok nem sértik e megállapodás rendelkezéseit.
   15. cikk
   Az Európai Unió és Ukrajna között az e megállapodás értelmezésével vagy alkalmazásával kapcsolatban felmerült nézeteltéréseket a Felek közötti tárgyalások útján kell rendezni.
   16. cikk
   (1)   Ez a megállapodás az azt követő első hónap első napján lép hatályba, amelyben a Felek kölcsönösen értesítik egymást a hatálybalépéshez szükséges belső eljárások befejezéséről.
   (2)   Ez a megállapodás bármely Fél kérelmére felülvizsgálható a lehetséges módosítások megfontolása céljából.
   (3)   E megállapodás bármilyen módosítására kizárólag írásban és a Felek közös megegyezésével kerülhet sor. Ez a megállapodás az (1) bekezdésben meghatározott kölcsönös értesítéssel lép hatályba.
   17. cikk
   Ezt a megállapodást a másik Félhez intézett felmondó nyilatkozat útján bármely Fél felmondhatja. Az ilyen felmondás az erről szóló értesítés másik Fél általi kézhezvételének időpontjától számított hat hónap elteltével lép hatályba, ez azonban nem érinti az e megállapodás rendelkezései alapján már szerződésben vállalt kötelezettségeket. Különösen az e megállapodás alapján átadott vagy kicserélt valamennyi minősített információ e megállapodás rendelkezéseinek megfelelő védelmét kell továbbra is biztosítani.

      A FENTIEK HITELÉÜL az alulírott, kellő formában meghatalmazottak aláírták ezt a megállapodást.
      Kelt Luxembourgban, a kétezer-ötödik év június hó tizenharmadik napján, két angol nyelvű példányban.

            Ukrajna részéről

            az Európai Unió részéről


title: 2013/559/EU: Az Európai Parlament határozata ( 2013. április 17. ) az Európai Unió Szerveinek Fordítóközpontja 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/173

         AZ EURÓPAI PARLAMENT HATÁROZATA
   (2013. április 17.)
   az Európai Unió Szerveinek Fordítóközpontja 2011-es pénzügyi évre vonatkozó elszámolása lezárásáról
   (2013/559/EU)
   AZ EURÓPAI PARLAMENT,

               —

               tekintettel az Európai Unió Szerveinek Fordítóközpontja 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Unió Szerveinek Fordítóközpontja 2011-es pénzügyi évre vonatkozó éves beszámolójáról szóló jelentésére, a központ válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Unió Szerveinek Fordítóközpontja létrehozásáról szóló, 1994. november 28-i 2965/94/EK tanácsi rendeletre (4) és különösen annak 14. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0069/2013),

               1.

               jóváhagyja az Európai Unió Szerveinek Fordítóközpontja 2011-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezen határozatot az Európai Unió Szerveinek Fordítóközpontja igazgatójának, a Tanácsnak, a Bizottságnak, valamint a Számvevőszéknek, továbbá gondoskodjon az Európai Unió Hivatalos Lapjában való közzétételről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 12. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 314., 1994.12.7., 1. o.

      (5)  HL L 357., 2002.12.31., 72. o.


title: A Tanács 2014/294/KKBP határozata ( 2014. május 20. ) az Európai Unió líbiai integrált határigazgatást segítő missziójáról (EUBAM Libya) szóló 2013/233/KKBP határozat módosításáról

text:
               21.5.2014

               HU

               Az Európai Unió Hivatalos Lapja

               L 151/24

         A TANÁCS 2014/294/KKBP HATÁROZATA
   (2014. május 20.)
   az Európai Unió líbiai integrált határigazgatást segítő missziójáról (EUBAM Libya) szóló 2013/233/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. május 22-én elfogadta 2013/233/KKBP határozatot (1), amellyel létrehozta az Európai Unió líbiai integrált határigazgatást segítő misszióját (EUBAM Libya). A 2013/233/KKBP határozat 2015. május 21-én hatályát veszti. A határozatban meghatározott pénzügyi referenciaösszeg a 2013. május 22-től2014. május 21-ig tartó időszakot fedi le.

               (2)

               A 2013/233/KKBP határozatot a pénzügyi referenciaösszeg által fedezett időszak 2015. május 21-ig tartó meghosszabbítása érdekében módosítani kell.

               (3)

               Az EUBAM Libya misszió végrehajtására olyan helyzetben kerül sor, amely rosszabbodhat és akadályozhatja az Unió külső tevékenységeinek a Szerződés 21. cikkében meghatározott céljai elérését,

         ELFOGADTA EZT A HATÁROZATOT:
   1. cikk
   A 2013/233/KKBP tanácsi határozat a következőképpen módosul:

               1.

               A 11. cikk (5) bekezdése helyébe a következő szöveg lép:
               „(5)   A misszióvezető az EU-minősített adatok védelmét szolgáló biztonsági szabályokról szóló, 2013. szeptember 23-i 2013/488/EU tanácsi határozattal (2) összhangban biztosítja az EU-minősített adatok védelmét.

                  (2)  HL L 274., 2013.10.15., 1. o.”"

               2.

               A 13. cikk (1) bekezdése helyébe a következő szöveg lép:
               „(1)   Az EUBAM Libya-val járó kiadások fedezésére szánt pénzügyi referenciaösszeg a 2013. május 22-től2014. május 21-ig terjedő időszakra 30 300 000 EUR.
               Az EUBAM Libya-val járó kiadások fedezésére szánt pénzügyi referenciaösszeg a 2014. május 22-től2015. május 2 -ig terjedő időszakra 26 200 000 EUR.”

               3.

               A 15. cikk (1) és (2) bekezdésében a „2011/292/EU határozattal” szövegrész helyébe a „2013/488/EU határozattal” szövegrész lép.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. május 20-án.

            a Tanács részéről

            az elnök

         A. KYRIAZIS

      (1)  A Tanács 2013. május 22-i 2013/233/KKBP határozata az Európai Unió líbiai integrált határigazgatást segítő missziójáról (EUBAM Libya) (HL L 138., 2013.5.24., 15. o.).


title: 2005/544/EK: Az Európai Parlament határozata (2005. április 12.) az Európai Unió Szerveinek Fordítóközpontja ügyvezető igazgatójának adott, a 2003-as pénzügyi év költségvetésének végrehajtására vonatkozó mentesítésről

text:
               27.7.2005

               HU

               Az Európai Unió Hivatalos Lapja

               L 196/100

      AZ EURÓPAI PARLAMENT HATÁROZATA

   (2005. április 12.)
   az Európai Unió Szerveinek Fordítóközpontja ügyvezető igazgatójának adott, a 2003-as pénzügyi év költségvetésének végrehajtására vonatkozó mentesítésről
   (2005/544/EK)
   AZ EURÓPAI PARLAMENT,
   tekintettel a Számvevőszéknek az Európai Unió Szerveinek Fordítóközpontja 2003-as pénzügyi évére vonatkozó éves beszámolójára és a Központ válaszaira (1),
   tekintettel a Tanács 2005. március 8-i ajánlására (6859/2005 – C6-0068/2005),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére, valamint az Európai Unió Szerveinek Fordítóközpontja létrehozásáról szóló 2965/94/EK rendelet módosításáról szóló, 2003. június 18-i 1645/2003/EK tanácsi rendeletre (3) és különösen annak 14. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 70. és 71. cikkére, valamint V. mellékletére,
   tekintettel a költségvetési ellenőrző bizottság jelentésére (A6-0074/2005),

               1.

               mentesítést ad az Európai Unió Szerveinek Fordítóközpontja ügyvezető igazgatója számára a 2003-as pénzügyi évre szóló költségvetés végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot és a kapcsolódó állásfoglalást az Európai Unió Szerveinek Fordítóközpontja igazgatójának, a Tanácsnak, a Bizottságnak és a Számvevőszéknek, és a szövegeket tegye közzé az Európai Unió Hivatalos Lapjában (L sorozat).

         Josep BORRELL FONTELLES

            az elnök

         Julian PRIESTLEY

            a főtitkár

      (1)  HL C 324., 2004.12.30., 46. o.

      (2)  HL L 248., 2002.9.16., 1. o.

      (3)  HL L 245., 2003.9.29., 13. o.

      (4)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      az Európai Unió Szerveinek Fordítóközpontja igazgatójának adott, a 2003-as pénzügyi év költségvetésének végrehajtására vonatkozó mentesítésről szóló határozatot kísérő megjegyzésekről
      AZ EURÓPAI PARLAMENT,
      tekintettel a Számvevőszéknek az Európai Unió Szerveinek Fordítóközpontja 2003-as pénzügyi évére vonatkozó éves beszámolójára és a Központ válaszaira (1),
      tekintettel a Tanács 2005. március 8-i ajánlására (6859/2005 – C6-0068/2005),
      tekintettel az EK-Szerződésre és különösen annak 276. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére, valamint az Európai Unió Szerveinek Fordítóközpontja létrehozásáról szóló 2965/94/EK rendelet módosításáról szóló, 2003. június 18-i 1645/2003/EK tanácsi rendeletre (3) és különösen annak 14. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
      tekintettel eljárási szabályzatának 70. és 71. cikkére, valamint V. mellékletére,
      tekintettel a költségvetési ellenőrző bizottság jelentésére (A6-0074/2005),

                  A.

                  mivel az Európai Számvevőszék fent említett jelentésében megállapította, hogy kellő bizonyosságot szerzett arról, hogy a 2003. december 31-én zárult pénzügyi évre vonatkozó éves beszámoló megbízható, és az alapjául szolgáló ügyletek egészében véve jogszerűek és szabályszerűek;

                  B.

                  mivel az Európai Parlament 2004. április 21-én mentesítést (5) adott a Európai Unió Szerveinek Fordítóközpontja igazgatójának a 2002-es pénzügyi év költségvetésének végrehajtását illetően, és a mentesítési határozatot kísérő állásfoglalásában többek között:

                              —

                              üdvözölte az Ügynökség átvitelek csökkentése terén elért eredményeit,

                              —

                              megállapította, hogy a Központ erőfeszítéseket tett egy hatékony és eredményes elszámolási rendszer bevezetésére, amelyben egy pénzügyi év elszámolásának pozitív egyenlegét a következő pénzügyi év bevételeként tünteti fel,

                              —

                              helyeselte a Központ megfelelő épület keresésére tett erőfeszítéseit,

            1.   tudomásul veszi az Európai Unió Szerveinek Fordítóközpontja 2003-as és 2002-es pénzügyi évre vonatkozó elszámolásának következő adatait;
      Bevételi és kiadási kimutatás a 2003-as és a 2002-es pénzügyi évre

                  (in EUR 1000)

                  2003

                  2002

                  Operating revenue

                  Invoicing for the financial year

                  22 075

                  18 113

                  Miscellaneous revenue

                  223

                  291

                  Total (a)

                  22 298

                  18 404

                  Operating expenditure

                  Current expenses

                  18 255

                  18 446

                  Total (b)

                  18 255

                  18 446

                  Operating result (c = a – b)

                  4 043

                  – 42

                  Financial income

                  Bank interest

                  387

                  495

                  Exchange rate gain

                  1

                  2

                  Total (d)

                  388

                  497

                  Financial charges

                  Bank charges

                  10

                  0

                  Total (e)

                  10

                  0

                  Financial result (f = d – e)

                  378

                  497

                  Result for ordinary activities (g = c + f)

                  4 421

                  455

                  Exceptional income (h)

                  19

                  0

                  Exceptional expenses (i)

                  9

                  0

                  Exceptional result (j = h – i)

                  10

                  0

                  Result for the financial year (g + j)

                  4 431

                  455

                     Source: Data compiled by the Centre.

            2.   felkéri a Központot és a Bizottságot, tegyenek további erőfeszítéseket annak érdekében, hogy kielégítő megoldást találjanak a Központ személyzetének nyugdíjjáruléka tekintetében felmerülő kérdésre;
      3.   felkéri a Központot és a Bizottságot, hogy tájékoztassa a Parlamentet a Központ alkalmazottainak nyugdíjjáruléka ügyében felmerülő kérdésre talált megoldási kísérletek eredményéről;
      4.   üdvözli, hogy a Központ és a luxemburgi hatóságok 2004-ben megállapodási jegyzőkönyvet írtak alá, ami megoldja a Nouvel Hémicycle épület használati költségeinek problémáját; elvárja, hogy ezzel a problémával kapcsolatban az igazgató teljes körű tájékoztatást nyújtson 2004. évi éves tevékenységi jelentésében;
      5.   tudomásul veszi a Központ aggodalmát a 2343/2002/EK, Euratom rendelkezésben meghatározott jegyzék miatt (83. cikk (1) bekezdés), melynek megfelelően a Számvevőszék köteles megállapításokat tenni az ügynökségek átmeneti számláira vonatkozóan június 15-ig és az igazgatóknak július 1-ig el kell küldeniük a végső számlákat a Bizottság számvitelért felelős tisztviselőjének (83. cikk (3) bekezdés) az igazgatóság véleményezésével együtt; tudatában van az ebből adódó nehézségeknek, nevezetesen az ügynökség igazgatóságától a két időpont között beszerzendő véleményezéssel kapcsolatosan;
      6.   megállapítja és sajnálatát fejezi ki, amiért az Ügynökség nem rendelkezik esélyegyenlőségi tervvel, és elvárja, hogy az Ügynökség egy ilyen terv rövid időn belüli kidolgozása révén hamarosan egyenlő esélyeket biztosító munkáltatóvá váljon; elvárja, hogy az Ügynökség ne csak a felvételkor érvényesítse az egyenlő elbánás elvét, hanem hosszabb távon is segítse elő a nemek közötti egyenlőséget;
      7.   üdvözli az Ügynökségnek az állampolgárok tájékoztatása iránti elkötelezettségét, és reméli, az Ügynökség további intézkedéseket hoz információs és kommunikációs stratégiája továbbfejlesztésére és megerősítésére;
      8.   a Központtal történt információcserét követően tudomásul veszi, hogy a 2003-as költségvetés szerint a Központ által oldalanként meghatározott és kiszámlázott fordítási díj 77,50 EUR, mely tartalmazza a Központ összes költségét (személyzet, épületek, IT, berendezések, szabadúszó fordítói díjak, nyugdíj és társadalombiztosítási járulékok), valamint a helyben végzett nyelvi minőségi ellenőrzés díja, a formázás és frissítés, valamint az alvállalkozók bevonásának összes szükséges adminisztrációs költségei; felhívja a Bizottságot, hogy értékelje a különböző fordítói központok teljesítményét és hozzáadott értékét a költség-haszon arány alapján;
      9.   megállapítja, hogy biztonsági, titkossági, sürgősségi vagy szakképesítést igénylő fordítások esetén indokolt lehet a belső fordítók szolgálatainak igénybevétele; megjegyzi, hogy ahol a kívánt minőségi kritériumokat teljesítik, a központ külső fordítókkal együttműködve dolgozik, és 2003-ban teljes munkájának 40 %-át külső alvállalkozókkal végeztette;
      A Bizottságnak és az ügynökségeknek címzett általános pontok

                  10.

                  felidézi álláspontját, hogy miközben támogatta a Bizottság korlátozott számú modell kialakítására irányuló erőfeszítéseit – legalábbis a jövendő „szabályozási” ügynökségeket illetően – azt a nézetet képviselte, hogy az aktuális és a jövőbeli ügynökségek szerkezete alaposabb vizsgálatot igényel intézményközi szinten; azt is hangsúlyozza, hogy mielőtt a Bizottság meghatározná a szabályozási ügynökségek működésének keretfeltételeit, intézményközi megállapodásnak kell a közös irányvonalakat pontosan meghatároznia; ennek még az ügynökségek harmonizált szerkezeti keretrendszerének kialakítása előtt meg kell történnie;

                  11.

                  tudomásul veszi a Bizottság álláspontját (6) arra vonatkozóan, hogy feladatok végrehajtása céljából hatáskört ruházzanak át a Bizottság alap ügyviteli személyzetén kívüli más szervekre (ideértve az ügynökségeket); azt az álláspontot képviseli, hogy ez nem felel meg a Parlament azon felhívásának, miszerint alaposabb, intézményközi szintű vizsgálatnak kell alávetni a létező ügynökségek szerkezetét; ezért felkéri a Bizottságot, hogy adjon felvilágosítást ebben a témában, illetve a jövendő átfogó intézményközi, a pénzügyi terven belül vagy azzal párhuzamosan kialakítandó új rendszerre vonatkozó megállapodással kapcsolatban (7);

                  12.

                  felkéri a Bizottságot, szervezze meg és hajtsa végre az egyes ügynökségekről készített értékelések középtávú, azaz a szokásos hároméves ciklusú keresztmetszeti elemzését, azzal a céllal, hogy

                              a)

                              következtetéseket vonjon le az ügynökségi tevékenységeknek az EU politikáival való koherenciáját illetően általában, és az ügynökségek, illetve a bizottság részlegeinek jelenlegi és kifejlesztendő együttműködését és ezek átfedésének elkerülését illetően;

                              b)

                              értékelést készítsen az ügynökségek saját tevékenységi területén végzett munkája eredményének szélesebb európai hozzáadott értékéről, és az ügynökségmodellek helytállóságáról, teljesítményéről és hatékonyságáról az EU-politikák végrehajtása vagy az azokhoz való hozzájárulása tekintetében;

                              c)

                              meghatározza és fokozza az ügynökségek tevékenységének hatását az EU és állampolgárai közötti távolság csökkentése és az EU hozzáférhetőségének és láthatóságának fokozása tekintetében;

                  13.

                  elvárja, hogy egy ilyen átfogó jelentés elérhetővé váljon 2005 végére, hogy le legyen fedve az új költségvetési rendelet bevezetésétől számított hároméves időszak és a megszületendő ügynökségi rendszer új keretrendszere;

                  14.

                  felkéri az ügynökségeket, hogy aktívan vegyenek részt ebben a folyamatban, és működjenek együtt a Bizottsággal, nyújtsanak megfelelő tájékoztatást a működésüket, szerepüket, megbízásukat és szükségleteiket érintő lényeges kérdésekről, illetve bármely olyan más tényezőről, amely segítheti a mentesítési eljárás továbbfejlesztését, illetve hozzájárulhat az ilyen eljárás sikeréhez; felkéri az ügynökségeket, hogy ezeket az információkat az illetékes bizottságok részére is továbbítsák;

                  15.

                  felhívja a Bizottságot, hogy a fentiekkel párhuzamosan, legkésőbb 2005 végéig terjessze elő javaslatait a létező ügynökségek alapító okmányainak módosításait illetően, melyek célja többek között az lenne, hogy optimálissá váljon a Bizottság és az ügynökségek kapcsolata, ezért a javaslatoknak a következő célkitűzéseket kell szem előtt tartaniuk:

                              a)

                              a Bizottság és az ügynökségek közötti kommunikáció fokozása;

                              b)

                              együttműködés kialakítása vagy kiterjesztése a fedezni kívánt szükségletek és a célkitűzések meghatározása, az elérendő eredmények és az elérésükhöz szükséges stratégia, illetve az ellenőrzési és értékelési szabályok kidolgozása területén;

                              c)

                              kiegészítő tevékenységek fokozása, a szükséges források jobb szervezése és hatékony felosztása eredmények elérése érdekében, és kommunikációs stratégia kidolgozása ezen eredmények terjesztése céljából;

                  16.

                  hangsúlyozza, hogy egy új ügynökség létrehozására vonatkozó javaslatról szóló bármely döntés meghozatala előtt a Bizottságnak alaposan értékelnie kell az adott ügynökség funkciójának szükségességét és hozzáadott értékét, figyelembe véve a fennálló struktúrákat, a szubszidiaritás elvét, a költségvetési megszorításokat és az eljárások egyszerűsítését;

                  17.

                  elvárja, hogy a Bizottság sürgősen nyújtsa be az ügynökségek személyzeti politikájára vonatkozó iránymutatásokat, melyeket a Parlament kért a Bizottságtól a 2005-ös költségvetési eljárás befejezése előtti benyújtásra;

            Az ügynökségeknek címzett általános pontok

                  18.

                  elvárja, hogy a 2343/2002/EK, Euratom rendelet 72. cikke (5) bekezdésének megfelelően mostantól valamennyi ügynökségtől megkapja a belső ellenőr által végrehajtott ellenőrzések eredményeit tartalmazó jelentést, az elkészített ajánlásokat és az ezek nyomán hozott intézkedéseket;

                  19.

                  felkéri az ügynökségeket, tegyenek további erőfeszítéseket a más köztisztviselőkre alkalmazandó személyzeti szabályzat saját személyzetükre történő megfelelő alkalmazása érdekében (toborzási eljárások és az ezzel kapcsolatban hozott döntések, személyes akták, díjazás és egyéb jogosultságok kiszámítása, előmeneteli politika, szabad állások százaléka, kvóták a nemi egyenjogúság figyelembevételére stb.);

                  20.

                  megállapítja, hogy általában véve, az ügynökségek személyzeti összetételét tekintve egyenlőtlenség tapasztalható a férfi és női alkalmazottak százalékos arányában; fájlalja, hogy a személyzet nagyjából egy harmadát kitevő férfiak túlsúlyban vannak a magasabb fokozatú beosztásokban, míg a nők általában az alacsonyabb fokozatú beosztásokban képviseltetik magukat nagyobb arányban; elvárja, hogy az ügynökségek azonnali és hatékony intézkedéseket hozzanak a helyzet javítása érdekében;

                  21.

                  felhívja az ügynökségeket, hogy személyzeti politikájukban biztosítsák a foglalkoztatáshoz, szakképzéshez, előmenetelhez és munkakörülményekhez való hozzáférés terén a nők és férfiak közötti egyenlő bánásmód elvének alkalmazására vonatkozó 76/207/EGK tanácsi irányelvet módosító, 2002. szeptember 23-i 2002/73/EK európai parlamenti és tanácsi irányelv (8) összes vonatkozó előírásainak alkalmazását;

                  22.

                  elvárja, hogy az ügynökségek a Számvevőszék vonatkozó észrevételeire adott válaszként teljes mértékben betartsák a költségvetési rendeletben lefektetett költségvetési alapelveket, különösen az egységesség és a teljesség elvét; felhívja azon ügynökségeket, amelyek még nem teljesítették a költségvetési rendeletben meghatározott számviteli követelményeket, hogy tegyék meg a szükséges lépéseket, és erősítsék meg még jobban eljárásaikat a belső irányítás és ellenőrzés tekintetében felelősségre vonhatóság, az átláthatóság és az európai hozzáadott érték növelése céljával;

                  23.

                  bátorítja az ügynökségeket, különösen azokat, amelyek más ügynökségekkel közös tevékenységet vagy feladatot teljesítenek, hogy erősítsék meg együttműködésüket, így nyitva új lehetőségeket a fejlődő együttműködések számára; felkéri az ügynökségeket, hogy szükség esetén külön megállapodások (közös nyilatkozatok, szándéknyilatkozatok, kiegészítő jellemzőket felmutató közös tervekről és tevékenységekről vagy programokról szóló határozatok) keretében öntsék hivatalos formába együttműködésüket, hogy elkerüljék a feladatok ismétlődését, hogy minden ügynökség eredménye világosan azonosítható legyen, és hogy a közös erőfeszítések eredménye révén maximalizálható legyen a hozzáadott érték és munkájuk hatása; elvárja, hogy ezzel kapcsolatban rendszeres tájékoztatást kapjon;

                  24.

                  felhívja az ügynökségeket, hogy fordítsanak különös figyelmet az odaítélési eljárásokra és a szerződések kezelésére; felkéri az ügynökségeket, hogy tegyenek meg minden szükséges intézkedést igazgatási struktúráikat illetően belső ellenőrzési eljárásaik, csatornáik és irányításuk megerősítése céljából; azt az álláspontot képviseli, hogy szükség és megvalósíthatóság esetén ilyen intézkedés lehet például a kockázatelemzés alapján tanácsadási feladattal megbízott speciális egységek felállítása a szerződésodaítélési eljárások előkészítésének legjobb módjáról, annak érdekében, hogy igény szerint biztosítva legyen a felügyelet és az ellenőrzés végrehajtása; ezzel az üggyel kapcsolatban felhívja a Bizottságot és a Számvevőszéket, hogy erősítse meg együttműködését az ügynökségekkel;

                  25.

                  tudomásul veszi a néhány, különösen az „újonnan létrehozott” ügynökségek igazgatói által említett, a költségvetési rendeletben lefektetett, az ügynökségekre nézve kötelező jelentéskészítési dátumoknak és határidőknek való megfeleléssel kapcsolatban felmerülő nehézségeket; felhívja az ügynökségek igazgatóit, hogy a költségvetési rendelet közelgő, 2005. évi felülvizsgálatát szem előtt tartva, tájékoztassák a költségvetési és a költségvetési ellenőrző bizottságot az addig felmerült problémákról, hogy a felülvizsgálat keretében ezeket is figyelembe lehessen venni; elvárja, hogy az igazgatók külön javaslatokat tegyenek a működési követelményeiknek leginkább megfelelő határidőkre a költségvetési rendeletben az ügynökségek számára meghatározott jelentéstételi kötelezettségek szem előtt tartása mellett;

                  26.

                  tudomásul veszi az ügynökségek igazgatóinak pozitív válaszát a Parlament mentesítés-előkészítésért felelős bizottságának felhívására, miszerint pontosabb kommunikációs rendszert kell kiépíteni, különösen az ügynökségek jelentéskészítési kötelezettségeivel kapcsolatos dokumentumoknak az adott bizottság részére történő átadása tekintetében; álláspontja szerint az ilyen jellegű kommunikáció jobb szervezése megerősíti a Parlament ügynökségekkel való együttműködését és fokozza a demokratikus ellenőrzést;

                  27.

                  felkéri az ügynökségek igazgatóit, hogy a jövőben a pénzügyi és igazgatási adatokkal együtt bemutatott éves tevékenységi jelentésükhöz csatoljanak a Bizottság főigazgatói által aláírthoz hasonló, tevékenységük jogszerűségét és szabályszerűségét igazoló nyilatkozatot;

                  28.

                  felkéri az ügynökségeket, hogy fejlesszenek ki átfogó kommunikációs stratégiát munkájuk eredményeinek nyilvánosság elé tárására a megfelelő formában (azon túlmenően, hogy ezeket az eredményeket ismertetik az intézményekkel, a tagállamok illetékes szolgálataival, szakemberekkel, partnerekkel vagy meghatározott kedvezményezettekkel); felhívja az ügynökségeket, hogy egy ilyen stratégia kidolgozásának szem előtt tartása mellett fokozzák együttműködésüket és az e cél megvalósítását célzó bevált gyakorlatokat illető információcseréjüket; elvárja, hogy illetékes bizottságait az ügynökségek még a következő mentesítési eljárás előtt annak rendje és módja szerint értesítsék a stratégia kidolgozásának előrehaladásáról a tevékenységük hatékony és időben történő ellenőrzésének biztosítása érdekében;

            A Számvevőszéknek és az ügynökségeknek címzett általános pontok

                  29.

                  üdvözli a Számvevőszék azon kezdeményezését, hogy táblázattal egészíti ki az ügynökségekről szóló különjelentéseit, amelyben összefoglalja az adott ügynökség hatáskörét, irányítását, rendelkezésre álló forrásait és eredményeit vagy teljesítményét; azt az álláspontot képviseli, hogy ezzel fokozható ezen közösségi szervek munkájának érthetősége és átláthatósága, miközben szükség esetén hasznos összehasonlítási alapot biztosít a Parlament által felvetett harmonizált ügynökségi keretrendszer felállításához;

                  30.

                  felkéri a Számvevőszéket és az ügynökségeket, hogy erősítsék meg együttműködésüket az eljárások és a technikai eszközök területén a hatékony és eredményes költségvetési és pénzügyi irányítás elősegítése érdekében, olyan módszer kidolgozásának szem előtt tartásával, mely már az eljárás kezdetétől előkészíti a terepet a pozitív költségvetési mentesítéshez; elvárja, hogy rendszeresen tájékoztassák az előrehaladásról és a bevált gyakorlatok bevezetésének állapotáról;

                  31.

                  felhívja a Számvevőszéket és az ügynökségeket, hogy még a Számvevőszék mentesítésről szóló végleges jelentésének összeállítása előtt erősítsék meg a kontradiktórius eljárás átláthatóságát az ellentmondások és a kétértelműségek elkerülése végett, mivel azok az egész eljárás hitelességét veszélyeztethetik; e tekintetben felkéri a Számvevőszéket és a Bizottságot, hogy tegyenek javaslatot a megvalósított fejlesztésekkel és/vagy a felmerült problémákkal kapcsolatos információk frissítésének megvalósítására, a Számvevőszék előkészítő jelentésének első tárgyalásától kezdve egészen a mentesítés megadásáról vagy elutasításáról szóló határozat megszületéséig, hogy ezáltal a lehető legpontosabb kép alakuljon ki az ügynökségek állapotáról.

         (1)  HL C 324., 2004.12.30., 46. o.

         (2)  HL L 248., 2002.9.16., 1. o.

         (3)  HL L 245., 2003.9.29., 13. o.

         (4)  HL L 357., 2002.12.31., 72. o.

         (5)  HL L 330., 2004.11.4., 27. o.

         (6)  A Bizottságnak a Tanácshoz és az Európai Parlamenthez címzett „Közös jövőnk építése, a kibővített Európai Unió politikai kihívásai és költségvetési eszközei (2007–2013)” című közleménye (COM(2004) 0101, 38. o.) 1. mellékletében lefektetettek szerint.

         (7)  Lásd a 2002. évi mentesítés bizottsági ellenőrző jelentésének mellékletét (COM(2004) 0648, 108. o.).

         (8)  HL L 269., 2002.10.5., 15. o.


title: A Bizottság határozata ( 2014. február 3. ) a 2013. évben Európai Örökség címet elnyerő helyszínek kijelöléséről

text:
               5.2.2014

               HU

               Az Európai Unió Hivatalos Lapja

               C 33/4

      A BIZOTTSÁG HATÁROZATA

   (2014. február 3.)
   a 2013. évben Európai Örökség címet elnyerő helyszínek kijelöléséről
   2014/C 33/04
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Örökség címre vonatkozó európai uniós fellépés létrehozásáról szóló, 2011. november 16-i 1194/2011/EU európai parlamenti és tanácsi határozatra (1) és különösen annak 14. cikke (1) bekezdésére,
   mivel:

               (1)

               Az európai testület 2013. november 28-án benyújtotta a 2013. évi Európai Örökség címet elnyerő helyszínek kiválasztási eljárásáról szóló jelentést; a Bizottság a testület ajánlásait figyelembe véve kijelöli azokat a helyszíneket, amelyet megkapják e címet.

               (2)

               Az 1194/2011/EU határozat 15. cikkének megfelelően rendszeresen ellenőrizni kell, hogy a címet elnyerő helyszínek továbbra is megfelelnek-e a kritériumoknak, és betartják-e a pályázatukban benyújtott projektben és munkatervben foglaltakat,

         A KÖVETKEZŐKÉPPEN HATÁROZOTT:
   Egyetlen cikk
   Az Európai Örökség címet a következő helyszínek nyerik el: Carnuntum archeológiai terület (Ausztria), Céhszékház – Észt Történeti Múzeum (Észtország), Kamp Westerbork (Hollandia) és Béke-palota (Hollandia).

      Kelt Brüsszelben, 2014. február 3-án.

            a Bizottság részéről

         Androulla VASSILIOU

            a Bizottság tagja

      (1)  HL L 303., 2011.11.22., 1. o.


title: A Tanács határozata (2004. április 30.) az Európai Unió Tanácsának főtitkárára, a közös kül- és biztonságpolitika főképviselőjére vonatkozó alkalmazási feltételek megállapításáról szóló, 1999. szeptember 13-i határozat és az Európai Unió Tanácsának főtitkárhelyettesére vonatkozó alkalmazási feltételek megállapításáról szóló, 1999. szeptember 13-i határozat módosításáról

text:
Fontos jogi nyilatkozat

|

32004D0547

Hivatalos Lap L 243 , 15/07/2004 o. 0028 - 0029

		A Tanács határozata(2004. április 30.)az Európai Unió Tanácsának főtitkárára, a közös kül- és biztonságpolitika főképviselőjére vonatkozó alkalmazási feltételek megállapításáról szóló, 1999. szeptember 13-i határozat és az Európai Unió Tanácsának főtitkárhelyettesére vonatkozó alkalmazási feltételek megállapításáról szóló, 1999. szeptember 13-i határozat módosításáról(2004/547/EK, Euratom)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 207. cikke (2) bekezdésére,tekintettel az Európai Atomenergia-közösséget létrehozó szerződésre és különösen annak 121. cikke (2) bekezdésére,mivel:(1) A 723/2004/EK, Euratom tanácsi rendelet [1] módosította az Európai Közösségek tisztviselőinek személyzeti szabályzatáról, valamint az Európai Közösségek egyéb alkalmazottainak alkalmazási feltételeiről szóló 259/68/EGK, Euratom, ESZAK rendeletet [2].(2) Egyrészről az 1292/2004/EK, Euratom rendelet [3] módosította a Bizottság elnökének és tagjainak, valamint a Bíróság elnökének, bíráinak, főtanácsnokainak és hivatalvezetőjének, illetve az Elsőfokú Bíróság elnökének, tagjainak és hivatalvezetőjének járandóságairól szóló, 1967. július 25-i 422/67/EGK, 5/67/Euratom tanácsi rendeletet [4], továbbá másrészről az 1293/2004/EK, Euratom tanácsi rendelet [5] módosította a Számvevőszék tagjainak járandóságairól szóló, 1977. október 18-i 2290/77/EGK, Euratom, ESZAK tanácsi rendeletet [6].(3) Az előbb említett módosításokkal való összhang megteremtése érdekében ezért szükségesnek tűnik az Európai Unió Tanácsának főtitkárára, a közös kül- és biztonságpolitika főképviselőjére vonatkozó alkalmazási feltételek megállapításáról szóló, 1999. szeptember 13-i tanácsi határozat és az Európai Unió Tanácsának főtitkárhelyettesére vonatkozó alkalmazási feltételek megállapításáról szóló, 1999. szeptember 13-i tanácsi határozat módosítása,A KÖVETKEZŐKÉPPEN HATÁROZOTT:1. cikkAz Európai Unió Tanácsának főtitkárára, a közös kül- és biztonságpolitika főképviselőjére vonatkozó alkalmazási feltételek megállapításáról szóló, 1999. szeptember 13-i tanácsi határozat a következőképpen módosul:1. Az 1. cikk első bekezdésében:- "az A 1 besorolási fokozat utolsó fizetési fokozatába" szövegrész helyébe "a 16-os besorolási fokozat harmadik fizetési fokozatába" szövegrész lép,- a szöveg a következő mondattal egészül ki:"Azonban 2004. május 1-jétől 2006. április 30-ig" a 16-os besorolási fokozat harmadik fizetési fokozatába "szövegrészen" az A*16 besorolási fokozat harmadik fizetési fokozatát "kell érteni."2. Az 1. cikk második bekezdésének végén a szöveg a következő mondatrésszel egészül ki:"továbbá a személyzeti szabályzat VII. mellékletének 17. cikkét rá is megfelelően alkalmazni kell."2. cikkAz Európai Unió Tanácsának főtitkárhelyettesére vonatkozó alkalmazási feltételek megállapításáról szóló, 1999. szeptember 13-i tanácsi határozat a következőképpen módosul:1. Az 1. cikk első bekezdésében:- "az A 1 besorolási fokozat utolsó fizetési fokozatába" szövegrész helyébe "a 16-os besorolási fokozat harmadik fizetési fokozatába" szövegrész lép;- a szöveg a következő mondattal egészül ki:"Azonban 2004. május 1-jétől 2006. április 30-ig" a 16-os besorolási fokozat harmadik fizetési fokozatába "szövegrészen" az A*16 besorolási fokozat harmadik fizetési fokozatát "kell érteni."2. Az 1. cikk második bekezdésének végén a szöveg a következő mondatrésszel egészül ki:"továbbá a személyzeti szabályzat VII. mellékletének 17. cikkét rá is megfelelően alkalmazni kell."3. cikkE határozatról a Tanács elnöke értesíti az Európai Unió Tanácsának főtitkárát, a közös kül- és biztonságpolitika főképviselőjét, valamint az Európai Unió Tanácsának főtitkárhelyettesét.Kelt Brüsszelben, 2004. április 30-án.a Tanács részérőlaz elnökB. Cowen[1] HL L 124., 2004.4.27., 1. o.[2] HL L 56., 1968.3.4., 1. o.[3] HL L 243., 2004.7.15., 23. o.[4] HL 187., 1967.8.8., 1. o. A legutóbb a 2778/98/EK, ESZAK, Euratom tanácsi rendelettel (HL L 347., 1998.12.23., 1. o.) módosított rendelet.[5] HL L 243., 2004.7.15., 26. o.[6] HL L 268., 1977.10.20., 1. o. A legutóbb a 840/95/EK, ESZAK, Euratom tanácsi rendelettel (HL L 85., 1995.4.19., 10. o.) módosított rendelet.--------------------------------------------------


title: A Bizottság határozata ( 2012. november 15. ) a villamosenergia-ügyi koordinációs csoport felállításáról

text:
               17.11.2012

               HU

               Az Európai Unió Hivatalos Lapja

               C 353/2

         A BIZOTTSÁG HATÁROZATA
   (2012. november 15.)
   a villamosenergia-ügyi koordinációs csoport felállításáról
   2012/C 353/02
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A Szerződés 194. cikkének (1) bekezdése a tagállamok közötti szolidaritás szellemében a következő célokat határozza meg: az energiapiac működésének biztosítása, az energiaellátás biztonságának garantálása az Unión belül, az energiahatékonyság és az energiatakarékosság, valamint az új és megújuló energiaforrások kifejlesztésének előmozdítása, továbbá az energiahálózatok összekapcsolásának előmozdítása.

               (2)

               A villamosenergia-ellátás biztonságát és az infrastrukturális beruházások védelmét célzó intézkedésekről szóló, 2006. január 18-i 2005/89/EK európai parlamenti és tanácsi irányelv (1) a tagállamok számára előírja a villamosenergia-ellátás magas szintű biztonságának biztosítását és ezzel összefüggésben a határokon átnyúló együttműködés lehetőségeinek figyelembe vételét. A szóban forgó irányelv alkalmazását a Bizottságnak kell nyomon követnie és felülvizsgálnia.

               (3)

               A villamos energia belső piacára vonatkozó közös szabályokról és a 2003/54/EK irányelv hatályon kívül helyezéséről szóló, 2009. július 13-i 2009/72/EK európai parlamenti és tanácsi irányelv (2) részletes szabályokat határoz meg a villamos energia belső piacára vonatkozóan. E szabályok többek között a határkeresztező rendszer-összeköttetések továbbfejlesztését és a villamosenergia-ellátás magas szintű biztonságának biztosítását célozzák.

               (4)

               A 2009/72/EK irányelv a szabályozó hatóságok feladataként határozza meg a hálózat biztonságára és megbízhatóságára, valamint az ellátás biztonsága érdekében a termelői kapacitás növelését szolgáló beruházásokra vonatkozó szabályoknak való megfelelés nyomon követését. A 713/2009/EK rendelettel (3) összhangban az Energiaszabályozók Együttműködési Ügynökségének segítenie kell a szabályozó hatóságok munkáját, szükség esetén össze kell hangolnia azok intézkedéseit és nyomon kell követnie a Villamosenergia-piaci Átvitelirendszer-üzemeltetők Európai Hálózata (ENTSO-E) feladatainak végrehajtását.

               (5)

               Ezenkívül a 2009/72/EK irányelv arról is rendelkezik, hogy az átvitelirendszer-üzemeltetők felelőssége biztosítani a biztonságos, megbízható és hatékony villamosenergia-hálózatot; a 714/2009/EK rendelet (4) pedig az ENTSO-E-re ruházza azt a feladatot, hogy a hálózat normál és rendkívüli körülmények közötti üzemeltetésének koordinálását biztosító közös hálózatüzemeltetési eszközöket fogadjon el, valamint rendszeres időközönként elkészítse a termelés megfelelőségére vonatkozó európai előrejelzést.

               (6)

               A 2009/72/EK irányelv értelmében a tagállamok és a szabályozó hatóságok – a teljesen liberalizált belső piac kialakítása felé vezető úton tett első lépésként – kötelesek együttműködni egymással és a Bizottsággal nemzeti piacaik integrációja céljából. A 2009/72/EK irányelv rendelkezéseinek végrehajtását a Bizottságnak kell nyomon követnie (5).

               (7)

               A megújuló energiaforrásokból származó villamos energia termelésének növekedése új kihívások elé állítja a belső villamosenergia-piacot, mindenekelőtt a hálózati stabilitás és a villamosenergia-ellátás biztonsága tekintetében. Az európai villamosenergia-piaci integráció sikerességéhez és a villamosenergia-ellátás magas szintű biztonságának fenntartásához elengedhetetlen a belső villamosenergia-piacra vonatkozó szakpolitikai intézkedéseknek a tagállamok, egyéb érdekeltek és a Bizottság közötti fokozottabb koordinációja.

               (8)

               Ezért a Bizottság több találkozót is kezdeményezett az illetékes tagállami hatóságok, a nemzeti energiaszabályozók, az ENTSO-E és az Energiaszabályozók Együttműködési Ügynöksége (az Ügynökség) magas szintű képviselőinek részvételével a vélemények cseréje céljából, melyek ezt követően beépülhetnek a villamosenergia-ellátás biztonságával kapcsolatos szakpolitikai gondolkodás folyamatába, többek között a hálózati stabilitást és a termelés kielégítő voltát érintően. Ezek az első lépések, valamint a villamosenergia-ügyi koordinációs csoport felállítására vonatkozó elképzelés napirendre kerültek az Energiaügyi Tanács 2011 szeptemberében Wroclawban tartott nem hivatalos ülésén, illetve a Közlekedési, Távközlési és Energiaügyi Tanács 2011 novemberében és 2012 februárjában megrendezett ülésén.

               (9)

               A magas szintű képviselőkkel folytatott egyeztetések igen hasznosnak bizonyultak a Bizottság és valamennyi résztvevő számára. Értékes betekintést nyújtottak a belső villamosenergia-piaccal és a villamosenergia-ellátás biztonságával kapcsolatos ügyekbe és alkalmat adtak a meglévő problémák különféle lehetséges megoldásainak megvitatására. Az egyeztetések során különös hangsúlyt kapott az integrált villamosenergia-piaccal összefüggő újabb kihívások európai szintű kezelésének szükségessége.

               (10)

               Ennek megfelelően helyénvaló létrehozni az említett szakértői csoportot a villamos energia területén, valamint meghatározni feladatait és felépítését.

               (11)

               A csoportnak hozzá kell járulnia a tagállamok és a Bizottság közötti, a határokon átnyúló villamosenergia-kereskedelem és villamosenergia-ellátásbiztonság terén (ideértve a hálózati stabilitást és a termelés kielégítő voltát is) megvalósuló koordináció megerősödéséhez és intenzívebbé válásához, továbbá elő kell készítenie potenciális új szakpolitikai kezdeményezéseket és reagálnia kell az esetleges ellátási krízisekre.

               (12)

               A villamosenergia-ügyi koordinációs csoport feladata, hogy a Bizottság és annak tagállamai részére biztosítsa a szükséges szakpolitikai szakismereteket a piaci integráció és a villamosenergia-ellátásbiztonság megőrzését és fokozását célzó kezdeményezések esetében.

               (13)

               Összetételét tekintve a csoport a tagállami illetékes hatóságokból (a villamos energiáért felelős kormányszerv és a nemzeti szabályozó hatóság), a Villamosenergia-piaci Átvitelirendszer-üzemeltetők Európai Hálózatából és az Ügynökségből áll. A csoport tagjai számára meg kell határozni az információk nyilvánosságra hozatalára vonatkozó szabályokat.

               (14)

               A csoport tagjainak személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (6) megfelelően kell feldolgozni,

         ELFOGADTA EZT A HATÁROZATOT:
   1. cikk
   A villamosenergia-ügyi koordinációs csoport létrehozása
   Ezzel a határozattal létrejön a villamosenergia-ügyi koordinációs csoport (a továbbiakban: a csoport).
   2. cikk
   A csoport feladatai
   (1)   A csoport feladata, hogy:

               a)

               platformként szolgáljon a határokon átnyúló hatással bíró villamosenergia-politikai intézkedésekkel kapcsolatos információcsere és koordináció, valamint a tapasztalatok, a bevált gyakorlatok és a szakismeretek cseréje számára, továbbá segítse a Bizottság munkáját a szakpolitikai kezdeményezések kidolgozásában;

               b)

               megkönnyítse a villamosenergia-ellátás biztonságát – többek között a hálózati stabilitást és a termelés kielégítő voltát – érintő információcserét és együttműködést.

         (2)   A csoport különösen:

               a)

               információkat cserél a villamosenergia-termelésre és -átvitelre vonatkozó döntésekről és ezeknek a határokon átnyúló kereskedelemre és a határokon átnyúló hálózati stabilitásra gyakorolt lehetséges következményeiről;

               b)

               megvitatja azokat a kérdéseket, amelyek aggodalomra adnak okot a hálózati stabilitás és/vagy a termelés kielégítő voltát érintően, és ezekre a belső energiapiaccal összhangban lévő, koordinált megoldást igyekszik találni;

               c)

               felülvizsgálja az ENTSO-E által rendszeres időközönként elkészített, a termelés megfelelőségére vonatkozó európai előrejelzést, különösen akkor, ha e jelentések lehetséges ellátásbiztonsági kockázatokra utalnak;

               d)

               segíti az információcserét, a megelőzést és az összehangolt cselekvést az Unióban vagy harmadik országok vonatkozásában fellépő vészhelyzet esetén.

         3. cikk
   Konzultáció
   A Bizottság a villamos energiát érintő bármely ügyben konzultálhat a csoporttal, különös tekintettel a villamosenergia-ellátás biztonságára.
   4. cikk
   A csoport összetétele
   (1)   A csoport tagjai a következők:

               a)

               a tagállami illetékes hatóságok, mindenekelőtt az energiáért felelős kormányszervek;

               b)

               az energiáért felelős nemzeti szabályozó hatóságok;

               c)

               a 713/2009/EK rendelettel (7) létrehozott Energiaszabályozók Együttműködési Ügynöksége (a továbbiakban: az Ügynökség);

               d)

               a 714/2009/EK rendelettel (8) létrehozott Villamosenergia-piaci Átvitelirendszer-üzemeltetők Európai Hálózata (a továbbiakban: a villamosenergia-piaci ENTSO).

         (2)   Az egyes tagok legfeljebb két állandó képviselőt és két helyettest jelölhetnek ki a csoport munkájában való részvételre. A tagállamok állandó képviselőinek egyike az energiáért felelős kormányszerv vezetője. A nemzeti szabályozó hatóságok állandó képviselőinek egyike az adott hatóság főigazgatója vagy elnöke. Az Ügynökség által kinevezett állandó képviselők egyike az igazgató. Az ENTSO-E által kinevezett állandó képviselők egyike a főtitkár. A póttagokat ugyanazon feltételekkel kell kijelölni, mint a tagokat; a póttagok automatikusan helyettesítik a hiányzó vagy akadályoztatott tagokat.
   (3)   Az uniós, tagállami vagy regionális szintű vészhelyzetek vagy egyéb rendkívüli helyzetek idejére a csoport tagjai felkérhetik a Bizottságot, hogy a csoport munkájában való részvételre kettőnél több képviselőt jelöljön ki.
   (4)   A csoport tagjainak, valamint a tagok állandó képviselőinek és azok helyetteseinek, továbbá a megfigyelőknek a neve a bizottsági szakértői csoportok és más hasonló testületek nyilvántartásában (a továbbiakban: nyilvántartás) közzétételre kerül (9).
   (5)   A villamosenergia-ügyi koordinációs csoport valamennyi tagja nyilvántartásba véteti magát az interneten keresztül (CIRCABC (10) weboldal), és gondoskodik tagsági státusának naprakészen tartásáról.
   (6)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   A csoport elnöke (a továbbiakban: az elnök) a Bizottság képviselője.
   (2)   Az elnök rendszeresen összehívja a csoportülést, és az üzleti szempontból érzékeny információk bizalmas jellegének megóvása mellett megosztja a csoporttal a tagoktól kapott információkat.
   (3)   A Bizottság szolgálatainak egyetértésével a csoport feladatmeghatározása alapján egyes konkrét kérdések tanulmányozására alcsoportok hozhatók létre. Az alcsoportokat megbízatásuk teljesítése után haladéktalanul fel kell oszlatni.
   (4)   A Bizottság képviselője a csoport vagy alcsoport munkájába eseti alapon bevonhat olyan külső szakértőket is, akik egy adott napirendi kérdésben különösen jártasak, például a termelői vagy fogyasztói szervezetek, illetve harmadik országok képviselőit. A Bizottság képviselője emellett megfigyelői státust adhat magánszemélyeknek, a szakértői csoportokra vonatkozó horizontális szabályok 8. pontjának (3) bekezdése szerinti szervezeteknek és tagjelölt országoknak.
   (5)   A szakértői csoport tagjai és azok képviselői, valamint a meghívott szakértők és megfigyelők eleget tesznek a szerződésekben és azok végrehajtási szabályaiban előírt szakmai titoktartási követelményeknek, valamint betartják az EU-minősített információk védelmére a 2001/844/EK, ESZAK, Euratom bizottsági határozat (11) mellékletében meghatározott bizottsági biztonsági szabályokat. E kötelezettségeik elmulasztása esetén a Bizottság bármely szükséges intézkedést meghozhat.
   (6)   A csoport és alcsoportjai üléseit alapesetben a Bizottság helyiségeiben kell megtartani. A titkársági feladatok ellátásáról a Bizottság gondoskodik. A csoport és alcsoportjai üléseire meghívhatók egyéb bizottsági szolgáltatok és az Európai Külügyi Szolgálat is, amennyiben a megvitatásra kerülő kérdések közvetlenül érintik őket.
   (7)   E cikk (6) bekezdésének sérelme nélkül a Bizottság minden releváns munkadokumentumot elérhetővé tesz a csoport tagjai számára az Európai Unió partnerei részére kialakított közös használatú munkaterületen (CIRCA weboldal) keresztül. Ezenkívül a Bizottság a releváns dokumentumokat vagy a nyilvántartásba vétellel, vagy a nyilvántartásból egy külön erre a célra létrehozott weboldalra mutató linken keresztül teszi közzé. Amennyiben egy dokumentum közzététele az 1049/2001/EK rendelet 4. cikkében meghatározottak szerint kedvezőtlenül befolyásolná valamely közérdek vagy magánérdek védelmét, a rendszeres közzétételtől el kell tekinteni.
   6. cikk
   Az ülésekkel kapcsolatos kiadások
   (1)   A csoport és az alcsoportok tevékenységében részt vevők nem részesülnek díjazásban szolgálataikért.
   (2)   Tagállamonként és nemzeti szabályozó hatóságonként egy képviselő utazási költségeit a Bizottság a hatályos bizottsági rendelkezéseknek megfelelően megtéríti.
   (3)   Az említett költségek az éves forrásfelosztási eljárás keretében megállapított, rendelkezésre álló előirányzatok erejéig téríthetők meg.

      Kelt Brüsszelben, 2012. november 15-én.

            a Bizottság részéről

         Günther OETTINGER

            a Bizottság tagja

      (1)  HL L 33., 2006.2.4., 22. o.

      (2)  HL L 211., 2009.8.14., 55. o.

      (3)  HL L 211., 2009.8.14., 1. o.

      (4)  HL L 211., 2009.8.14., 15. o.

      (5)  Különösen a villamosenergia-ellátás biztonságára vonatkozóan lásd a 2009/72/EK irányelv 47. cikke (1) bekezdésének c) pontját (figyelemmel kísérés). A Bizottságnak értékelnie kell az ellátás biztonságával kapcsolatos ügyeket a tanúsítási döntések tekintetében is (lásd a 2009/72/EK irányelv 11. cikke (7) bekezdését), továbbá a Bizottság adott esetben ajánlásokat nyújthat be a Közösség energiaellátásának biztonságával foglalkozó, harmadik országokkal kötendő megállapodásokról szóló tárgyalásokra.

      (6)  HL L 8., 2001.1.12., 1. o.

      (7)  L. 3. lábjegyzet.

      (8)  L. 4. lábjegyzet.

      (9)  Azok a tagok, akik nem járulnak hozzá nevük közzétételéhez, mentességet kérhetnek e szabály alól. A kérelem akkor tekintendő indokoltnak, ha a közzététel veszélyeztetné az illető tag biztonságát vagy feddhetetlenségét, illetve indokolatlanul sértené magánélethez fűződő jogait.

      (10)  „Communication & Information Resource Centre for Administrations, Businesses and Citizens” (kommunikációs és információs forrásközpont közigazgatási rendszerek, gazdasági szervezetek és állampolgárok részére).

      (11)  HL L 317., 2001.12.3., 1. o.


title: 2007/617/EK: A Tanács határozata ( 2007. szeptember 18. ) a Régiók Bizottsága öt magyar tagjának és öt magyar póttagjának kinevezéséről

text:
               25.9.2007

               HU

               Az Európai Unió Hivatalos Lapja

               L 249/8

      A TANÁCS HATÁROZATA

   (2007. szeptember 18.)
   a Régiók Bizottsága öt magyar tagjának és öt magyar póttagjának kinevezéséről
   (2007/617/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a magyar kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               BOR Imre, DIÓSSY László, FÁBIÁN Zsolt és KÁLI Sándor megbízatásának lejártát követően a Régiók Bizottsága négy tagjának helye betöltetlen maradt. BIHARY Gábor megbízatásának megváltozását követően a Régiók Bizottsága egy tagjának helye betöltetlen maradt. MÁTIS András, NÉMETH Balázs és LITTER Nándor megbízatásának lejártát követően a Régiók Bizottsága három póttagjának helye betöltetlen maradt. NAGY Sándor és GÉMESI György jelenlegi póttagok tagokká való kinevezését követően a Régiók Bizottsága két póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A hivatali idő hátralévő részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:

                           NAGY Sándor, BOR Imre helyére,

                           BIHARY Gábor, Budapest III. kerületének önkormányzati képviselője, BIHARY Gábor, a Budapesti Közgyűlés tagjának helyére,

                           SZALAY András, Veszprém város önkormányzati képviselője, FÁBIÁN Zsolt helyére,

                           GÉMESI György, KÁLI Sándor helyére,

                           SZŰCS Erika, Miskolc polgármester-helyettese, DIÓSSY László helyére;

                     és

               b)

               póttagként:

                           MAGYAR Levente, a Jász-Nagykun-Szolnok Megyei Közgyűlés tagja, NAGY Sándor helyére,

                           MOLNÁR Csaba, a Győr-Moson-Sopron Megyei Közgyűlés tagja, MÁTIS András helyére,

                           VÉCSEY László, Szada polgármestere, GÉMESI György helyére,

                           TÜTTŐ Kata, a Fővárosi Közgyűlés tagja, NÉMETH Balázs helyére,

                           MIHÁLYI Helga, a Borsod-Abaúj-Zemplén Megyei Közgyűlés tagja, LITTER Nándor helyére.

         2. cikk
   Ez a határozat elfogadásának napján lép hatályba.

      Kelt Brüsszelben, 2007. szeptember 18-án.

            a Tanács részéről

            az elnök

         R. PEREIRA

      (1)  HL L 56., 2006.2.25., 75. o.


title: A Tanács 2006/228/IB határozata ( 2006. március 9. ) a terrorizmus elleni küzdelem keretében a Schengeni Információs Rendszer egyes új funkcióinak bevezetéséről szóló 2005/211/IB tanácsi határozat egyes rendelkezései alkalmazási időpontjának meghatározásáról

text:
               18.3.2006

               HU

               Az Európai Unió Hivatalos Lapja

               L 81/45

      A TANÁCS 2006/228/IB HATÁROZATA

   (2006. március 9.)
   a terrorizmus elleni küzdelem keretében a Schengeni Információs Rendszer egyes új funkcióinak bevezetéséről szóló 2005/211/IB tanácsi határozat egyes rendelkezései alkalmazási időpontjának meghatározásáról
   AZ EURÓPAI UNIÓ TANÁCSA,
   tekintettel a terrorizmus elleni küzdelem keretében a Schengeni Információs Rendszer egyes új funkcióinak bevezetéséről szóló, 2005. február 24-i 2005/211/IB tanácsi határozatra (1), és különösen annak 2. cikke (4) bekezdésére,
   mivel:

               (1)

               A 2005/211/IB határozat meghatározza, hogy amint a szükséges előfeltételek teljesülnek, az említett határozat 1. cikkének rendelkezései a Tanács által meghatározott időponttól alkalmazandók, valamint azt, hogy a Tanács az egyes rendelkezések alkalmazására különböző időpontokat állapíthat meg. Az említett előfeltételek teljesültek a 2005/211/IB határozat 1. cikkének (7) bekezdése, az új 100. cikk (3) bekezdésének f) pontja vonatkozásában.

               (2)

               Svájcot illetően ez a határozat az Európai Unió, az Európai Közösség és a Svájci Államszövetség között létrejött, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról kötött megállapodás (2) értelmében a schengeni vívmányok azon rendelkezéseinek továbbfejlesztését képezi, amelyek – e megállapodásnak az Európai Unió, illetve az Európai Közösség nevében történő aláírásáról, valamint egyes rendelkezéseinek ideiglenes alkalmazásáról szóló 2004/849/EK (3) és 2004/860/EK tanácsi határozat (4) 4. cikke (1) bekezdésével összefüggésben – az 1999/437/EK határozat (5) 1. cikkének G. pontjában említett terület hatálya alá tartoznak,

         A KÖVETKEZŐKÉPPEN HATÁROZOTT:
   1. cikk
   A 2005/211/IB határozat 1. cikkének (7) bekezdését, az új 100. cikk (3) bekezdésének f) pontját 2006. március 31-től kell alkalmazni.
   2. cikk
   Ez a határozat az elfogadásának napján lép hatályba. Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. március 9-én.

            a Tanács részéről

            az elnök

         J. PRÖLL

      (1)  HL L 68., 2005.3.15., 44. o.

      (2)  13054/04 tanácsi dokumentum, elérhető: http://register.consilium.eu.int

      (3)  HL L 368., 2004.12.15., 26. o.

      (4)  HL L 370., 2004.12.17., 78. o.

      (5)  HL L 176., 1999.7.10., 31. o.


title: 2013/811/EU: A Tanács határozata ( 2013. december 17. ) a Tanács Főtitkársága kinevezéssel megbízott hatóságának és szerződéskötésre jogosult hatóságának meghatározásáról és a 2011/444/EU határozat hatályon kívül helyezésérő

text:
               31.12.2013

               HU

               Az Európai Unió Hivatalos Lapja

               L 355/91

         A TANÁCS HATÁROZATA
   (2013. december 17.)
   a Tanács Főtitkársága kinevezéssel megbízott hatóságának és szerződéskötésre jogosult hatóságának meghatározásáról és a 2011/444/EU határozat hatályon kívül helyezésérő
   (2013/811/EU)
   AZ EURÓPAI UNIÓ TANÁCSA,
   tekintettel az Európai Unió tisztviselőinek személyzeti szabályzatáról, valamint egyéb alkalmazottainak alkalmazási feltételeiről szóló, 259/68/EGK, Euratom, ESZAK tanácsi rendeletre (1) és különösen a személyzeti szabályzat 2. cikkére és az alkalmazási feltételek 6. cikkére,
   mivel:

               (1)

               Az Európai Unió működéséről szóló szerződés 240. cikke (2) bekezdésének első albekezdése értemében a Tanács Főtitkársága a főtitkár irányítása alatt áll.

               (2)

               Az új „AST/SC” besorolási csoportot kell létrehozó 1023/2013/EU, Euratom európai parlamenti és tanácsi rendeletre (2) tekintettel új határozatot kell elfogadni a Tanács Főtitkársága kinevezéssel megbízott hatóságának és szerződéskötésre jogosult hatóságának meghatározásáról, a 2011/44/EU tanácsi határozatot (3) pedig hatályon kívül kell helyezni,

         ELFOGADTA A KÖVETKEZŐ HATÁROZATOT:
   1. cikk
   Az Európai Unió tisztviselőinek személyzeti szabályzata (a továbbiakban: a személyzeti szabályzat) által a kinevezéssel megbízott hatóságra, illetőleg az Európai Unió egyéb alkalmazottaira vonatkozó alkalmazási feltételek (a továbbiakban: az alkalmazási feltételek) által a szerződéskötésére jogosult hatóságra ruházott hatásköröket a Tanács Főtitkársága tekintetében a következők gyakorolják:

               a)

               a főtitkár vonatkozásában a Tanács;

               b)

               a személyzeti szabályzat 1a., 30., 34., 41., 49., 50. és 51. cikkének a főigazgatókra való alkalmazásának vonatkozásában a főtitkár javaslata alapján a Tanács;

               c)

               egyéb esetekben a főtitkár.

         A főtitkár felhatalmazást kap arra, hogy – a tisztviselők kinevezése és szolgálati jogviszonyának végleges megszüntetése, valamint az egyéb alkalmazottak alkalmazása tekintetében ráruházott hatáskör kivételével – az alkalmazási feltételek alkalmazása, továbbá a személyzeti szabályzatnak az AST és AST/SC besorolási fokozatba tartozó tisztviselőkre való alkalmazása tekintetében hatáskörének bármely területét vagy teljességét teljes mértékben vagy részben az igazgatási főigazgatóra ruházza át.
   2. cikk
   A 2011/444/EU tanácsi határozat hatályát veszti.
   3. cikk
   Ez a határozat 2014. január 1-én lép hatályba.

      Kelt Brüsszelben, 2013. december 17-én.

            a Tanács részéről

            az elnök

         L. LINKEVIČIUS

      (1)  A Tanács 259/68/EGK, Euratom, ESZAK rendelete (1968. február 29) az Európai Közösségek tisztviselőinek személyzeti szabályzatáról és az Európai Közösségek egyéb alkalmazottainak alkalmazási feltételeiről (HL L 56., 1968.3.4., 1. o.).

      (2)  Az Európai Parlament és a Tanács 1023/2013/EU, Euratom rendelete (2013. október 22.) az Európai Unió tisztviselői személyzeti szabályzatának és az Európai Unió egyéb alkalmazottaira vonatkozó alkalmazási feltételeknek a módosításáról (HL L 287., 2013.10.29., 15. o.).

      (3)  A Tanács 2006. június 27-i 2011/444/EU határozata a Tanács Főtitkársága kinevezéssel megbízott hatóságának és szerződéskötésre jogosult hatóságának meghatározásáról (HL L 194., 2006.7.14., 29. o.).


title: 2006/930/EK: A Tanács határozata ( 2006. november 28. ) a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozása során történő módosítása tekintetében az Európai Közösség és az Argentin Köztársaság között levélváltás formájában létrejött megállapodás megkötéséről

text:
               15.12.2006

               HU

               Az Európai Unió Hivatalos Lapja

               L 355/91

         A TANÁCS HATÁROZATA
   (2006. november 28.)
   a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozása során történő módosítása tekintetében az Európai Közösség és az Argentin Köztársaság között levélváltás formájában létrejött megállapodás megkötéséről
   (2006/930/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               2004. március 22-én a Tanács felhatalmazta a Bizottságot arra, hogy a Ciprusi Köztársaságnak, a Cseh Köztársaságnak, az Észt Köztársaságnak, a Lengyel Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Szlovák Köztársaságnak és a Szlovén Köztársaságnak az Európai Unióhoz való csatlakozása során az 1994. évi GATT XXIV. cikkének 6. pontja értelmében tárgyalásokat kezdjen egyes más WTO-tagállamokkal.

               (2)

               A Bizottság a tárgyalást az EK-Szerződés 133. cikke által létrehozott bizottsággal konzultálva, a Tanács által kiadott tárgyalási irányelveket követve folytatta.

               (3)

               A Bizottság az Európai Közösség és az Argentin Köztársaság közötti megállapodás levélváltás formájában történő megkötéséről szóló tárgyalásokat lezárta. Ezt a megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   A Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozása során történő módosítása tekintetében az Európai Közösség és az Argentin Köztársaság között levélváltás formájában létrejött megállapodás a Közösség nevében jóváhagyásra kerül.
   A levélváltás formájában létrejött megállapodás szövegét csatolták e határozathoz.
   2. cikk
   A Tanács elnöke felhatalmazást kap arra, hogy kijelölje az 1. cikkben említett, a Közösséget jogilag kötelező, levélváltás formájában megkötött megállapodás aláírására jogosult személy(ek)et.

      Kelt Brüsszelben, 2006. november 28-án.

            a Tanács részéről

            az elnök

         E. HEINÄLUOMA

    ---documentbreak---

               15.12.2006

               HU

               Az Európai Unió Hivatalos Lapja

               L 355/92

         MEGÁLLAPODÁS
   az Európai Közösség és az Argentin Köztársaság között levélváltás formájában a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országok Európai Közösséghez való csatlakozása során történő módosításáról
   Brüsszel,
   Tisztelt Uram!
   Az Európai Közösségek és az Argentin Köztársaság között az 1994. évi GATT XXIV. cikke 6. pontja, valamint XXVIII. cikke alapján kezdeményezett tárgyalásokat követően, amelyek a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozása során történő módosítását érintették, az alábbi megállapodás született az Európai Közösség és az Argentin Köztársaság között az EK 2004. január 19-i, WTO-nak szóló, az 1994. évi GATT XXIV. cikke 6. pontja értelmében történt bejelentését követően megkezdődött tárgyalások lezárása érdekében.
   Az EK egyetért azzal, hogy az EK-25 vámterületére vonatkozó engedményes listájára felveszi a korábbi engedményes listáján szereplő engedményeket.
   Az Európai Közösség egyetért azzal, hogy az EK-25 vámterületére vonatkozó engedményes listájára felveszi az e megállapodás mellékletében szereplő engedményeket.
   Ez a megállapodás azon a napon lép hatályba, amikor az Európai Közösség az Argentin Köztársaságtól a megállapodásról szóló, megfelelően kiállított levelet megkapja, miután a megállapodást a felek saját eljárásaiknak megfelelően megvizsgálták. Az Európai Közösség minden tőle telhetőt megtesz annak biztosítása érdekében, hogy a megfelelő végrehajtási intézkedések 2006. október 1-jéig, de mindenképpen legkésőbb 2007. január 1-jéig hatályba lépjenek.

         az Európai Közösség részéről

      MELLÉKLET
      0304 20 96: 11,4 %-os alacsonyabb alkalmazott vámtétel három évig vagy addig az időpontig, ameddig a dohai fejlesztési menetrend eredményeinek végrehajtása el nem éri a megállapított vámtarifaszintet, attól függően, melyik a korábbi időpont.
      0303 79 96: 12,4 %-os alacsonyabb alkalmazott vámtétel három évig vagy addig az időpontig, ameddig a dohai fejlesztési menetrend eredményeinek végrehajtása el nem éri a megállapított vámtarifaszintet, attól függően, melyik a korábbi időpont.

                  —

                  EK-vámkontingensben kifejezett további 4 003 tonna (erga omnes) a következőkre: „szarvasmarhafélék húsa, fagyasztva; szeparált vagy nem szeparált elülsőnegyedek; csontozott”, és „élelmezési célra alkalmas szarvasmarhaféle vágási mellékterméke és belsősége, fagyasztva; sovány és zsíros dagadó. Az importált húst feldolgozásra kell használni” (vámtételszámok: 0202 20 30, 0202 30, 0206 29 91),

                  —

                  EK-vámkontingensben kifejezett további 537 tonna (erga omnes) sovány tejpor tekintetében (vámtétel-szám: 0402 10 19),

                  —

                  EK-vámkontingensben kifejezett további 96 tonna (erga omnes) alma tekintetében (vámtételszám: ex08081080),

                  —

                  242 074 tonna (erga omnes) vámkontingens megnyitása kukorica tekintetében (vámtételszám: 1005 10 90, 1005 90 00), a kontingensen belüli mennyiségre vonatkozó vámtarifa 0 %,

                  —

                  7 044 tonna (erga omnes) vámkontingens megnyitása gyümölcslé tekintetében (vámtételszámok: 2009 11 11, 2009 11 19, 2009 19 11, 2009 19 19, 2009 29 11, 2009 29 19, 2009 39 11, 2009 39 19, 2009 49 11, 2009 49 19, 2009 79 11, 2009 79 19, 2009 80 11, 2009 80 19, 2009 80 32, 2009 80 33, 2009 80 35, 2009 80 36, 2009 80 38, 2009 90 11, 2009 90 19, 2009 90 21, 2009 90 29), a kontingensen belüli mennyiségre vonatkozó vámtarifa 20 %,

                  —

                  20 000 hl (erga omnes) vámkontingens megnyitása bor tekintetében (vámtételszám: 2204 29 65 és 2204 29 75), a kontingensen belüli mennyiségre vonatkozó vámtarifa 8 EUR/hl,

                  —

                  40 000 hl (erga omnes) vámkontingens megnyitása bor tekintetében (vámtételszám: 2204 21 79 és 2204 21 80), a kontingensen belüli mennyiségre vonatkozó vámtarifa 10 EUR/hl,

                  —

                  13 810 hl (erga omnes) vámkontingens megnyitása vermut tekintetében (vámtételszám: 2205 90 10), a kontingensen belüli mennyiségre vonatkozó vámtarifa 7 EUR/hl,

            Valamennyi fenti vámsorra és kontingensre az EU-15 pontos tarifális megnevezése vonatkozik.

                  —

                  a 11 000 tonna „csontozott, kiváló minőségű” húsra vonatkozó EK-vámkontingens árumegnevezésének meghatározását: „Osztályon felüli vagy kiváló minőségű darabolt hús, amelyet kizárólag legelőn tartott, 22–24 hónapos korú, két állandó metszőfoggal rendelkező állatokból nyertek, amelyek vágási élősúlya nem haladja meg a 460 kilogrammot, és húsuk »különleges dobozolt marhahús« jelzéssel van ellátva, a darabokon pedig az »sc« betűk láthatók (»special cuts«, különleges darabolt hús)” a következőkre kell kiigazítani: „A marhafélékhez tartozó állatok kiváló minőségű csontozott húsa frissen, hűtve vagy fagyasztva,” szállító ország: Argentína.

   Brüsszel,
   Tisztelt Uram!
   Hivatkozva az Ön levelére, amely a következőket állapítja meg:

      „Az Európai Közösségek és az Argentin Köztársaság között az 1994. évi GATT XXIV. cikke 6. pontja, valamint XXVIII. cikke alapján kezdeményezett tárgyalásokat követően, amelyek a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országoknak az Európai Közösséghez való csatlakozása során történő módosítását érintették, az alábbi megállapodás született az Európai Közösség és az Argentin Köztársaság között az EK 2004. január 19-i, WTO-nak szóló, az 1994. évi GATT XXIV. cikke 6. pontja értelmében történt bejelentését követően megkezdődött tárgyalások lezárása érdekében.
      Az Európai Közösség egyetért azzal, hogy az EK-25 vámterületére vonatkozó engedményes listájára felveszi a korábbi engedményes listáján szereplő engedményeket.
      Az Európai Közösség egyetért azzal, hogy az EK-25 vámterületére vonatkozó engedményes listájára felveszi az e megállapodás mellékletében szereplő engedményeket.
      Ez a megállapodás azon a napon lép hatályba, amikor az Európai Közösség az Argentin Köztársaságtól a megállapodásról szóló, megfelelően kiállított levelet megkapja, miután a megállapodást a felek saját eljárásaiknak megfelelően megvizsgálták. Az Európai Közösség minden tőle telhetőt megtesz annak biztosítása érdekében, hogy a megfelelő végrehajtási intézkedések 2006. október 1-jéig, de mindenképpen legkésőbb 2007. január 1-jéig hatályba lépjenek.”

   Ezennel örömmel fejezem ki kormányom egyetértését.

         az Argentin Köztársaság részéről


title: A tanács határozata (1986. szeptember 15.) az Európai Gazdasági Közösség és a Norvég Királyság között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodás megkötéséről

text:
Fontos jogi nyilatkozat

|

31986D0551

Hivatalos Lap L 328 , 22/11/1986 o. 0020 - 0020

		A Tanács határozata(1986. szeptember 15.)az Európai Gazdasági Közösség és a Norvég Királyság között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodás megkötéséről(86/551/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel a Spanyol Királyság és a Portugál Köztársaság a Közösséghez való csatlakozásának figyelembevétele érdekében az Európai Gazdasági Közösség és a Norvég Királyság között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Norvég Királyság között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodást a Közösség nevében a Tanács jóváhagyja.A levélváltások szövegét csatolták ehhez a határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.Kelt Brüsszelben, 1986. szeptember 15-én.a Tanács részérőlaz elnökG. Howe--------------------------------------------------


title: 2005/383/EK: A Bizottság határozata (2005. május 11.) a tudomány és az új technológiák etikájával foglalkozó európai csoportmandátumának meghosszabbításáról

text:
               20.5.2005

               HU

               Az Európai Unió Hivatalos Lapja

               L 127/17

      A BIZOTTSÁG HATÁROZATA

   (2005. május 11.)
   a tudomány és az új technológiák etikájával foglalkozó európai csoportmandátumának meghosszabbításáról
   (Csak a francia nyelvű szöveg hiteles)
   (2005/383/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               1991 novemberében az Európai Bizottság úgy döntött, hogy a közösségi kutatási és műszaki fejlesztési politika döntéshozatali folyamataiba bevezeti az etikai szempontokat azáltal, hogy létrehozza a biotechnológia etikai következményeivel foglalkozó tanácsadó csoportot (GAEIB).

               (2)

               A Bizottság 1997. december 16-án úgy határozott, hogy a GAEIB-t felváltja a tudomány és az új technológiák etikájával foglalkozó európai csoporttal (EGE), amelynek mandátumát kiterjesztette a tudomány és technológia minden alkalmazási területére.

               (3)

               Az EGE mandátumát a Bizottság 2001. március 26-i határozatával négy évre meghosszabbította, illetve megbízatását kisebb mértékben módosították a csoport munkamódszereinek javítása érdekében.

               (4)

               Az EGE új munkamódszereket igényel annak érdekében, hogy válaszai a gyorsabb tudományos és műszaki fejlődéssel időben lépést tudjanak tartani, valamint új kompetenciákra van szüksége, hogy képes legyen a tudományos és műszaki alkalmazások szélesebb körével foglalkozni.

               (5)

               A Bizottság által kiadott, a szakértői vélemény Bizottság általi kérése és felhasználása: alapelvek és iránymutatások című közlemény [COM(2002) 713] megállapítja, hogy „olyan esetben, amikor érzékeny kérdésről van szó, illetve amikor a csoportok vélhetően megfelelően hosszú ideig léteznek, a nyílt felhívás kifejezetten alkalmas eljárásnak bizonyulhat”.

               (6)

               A jelenlegi EGE-mandátum 2005. március 25-én jár le. Az itt következő határozat helyettesíti a Bizottság 2001. március 26-i [C(2001) 691] közleményéhez csatolt mandátumot.

         A KÖVETKEZŐKÉPPEN HATÁROZOTT:
   1. cikk
   A Bizottság ezennel határoz a tudomány és az új technológiák etikájával foglalkozó európai csoport (EGE) mandátumának négyéves időtartamra történő meghosszabbításáról.
   2. cikk
   Megbízatás
   Az EGE feladata tanácsadás a Bizottság mellett a tudományos és az új technológiákkal kapcsolatos etikai kérdésekben, vagy a Bizottság felkérésére, vagy saját kezdeményezéséből kiindulva. A Parlament és a Tanács is felhívhatja a Bizottság figyelmét általuk etikai szempontból fontosnak ítélt kérdésekre. A Bizottság minden olyan esetben, amikor kikéri az EGE véleményét, annak kialakítására határidőt állapít meg.
   3. cikk
   Összetétel – Kinevezés
   (1)   Az EGE tagjait a Bizottság elnöke nevezi ki.
   (2)   A következő szabályokat kell alkalmazni:

               —

               A tagokat „ad personam” nevezik ki.

               —

               A tagok személyes jogon vesznek részt a csoport munkájában, és bármiféle külső befolyástól függetlenül adnak tanácsot a Bizottságnak. Az EGE független, pluralista és multidiszciplináris alapon működik.

               —

               Az EGE legfeljebb tizenöt tagból áll.

               —

               Az EGE minden egyes tagja négy évre szóló kinevezést kap. A kinevezés kétszer hosszabbítható meg ugyanilyen időtartamra.

               —

               Azokat a tagokat, akik a csoport munkáját nem tudják hatékonyan segíteni, vagy akik lemondanak, egy tartaléklistáról kiválasztott, és a 3. cikk (1) bekezdése értelmében kinevezett másik tag helyettesítheti a mandátumból hátralevő időszak alatt.

               —

               Az EGE tagjainak kiválasztása szándéknyilatkozat benyújtására vonatkozó nyílt felhívás alapján történik. Más csatornákon keresztül beérkezett kiegészítő jelentkezést is figyelembe lehet venni a kiválasztási eljárás során.

               —

               Az EGE tagjainak listáját a Bizottság az Európai Unió Hivatalos Lapjában teszi közzé.

         4. cikk
   Működés
   (1)   Az EGE tagjai elnököt és alelnököt választanak maguk közül, akik e feladatukat mandátumuk időtartama alatt gyakorolják.
   (2)   Az EGE munkaprogramját (beleértve az EGE által saját kezdeményezés alapján javasolt etikai tartalmú beszámolókat – lásd a 2. cikket –) a Bizottság elnöke hagyja jóvá. A Bizottság Európai Szakpolitikai Tanácsadó Irodája (BEPA), amely az EGE elnökével szoros együttműködésben dolgozik, felelős az EGE, illetve ez utóbbi titkárságának működéséért.
   (3)   Az EGE ülései nem nyilvánosak. Az EGE fent említett ülésein kívül is megvitathatja munkáját a Bizottságnak az adott ügyekben illetékes részlegeivel, illetve meghívhat nem kormányzati szervezeteket (NGO) vagy reprezentatív szervezeteket képviselő vendégeket, amikor azt az eszmecsere szempontjából szükségesnek tartja. Az EGE üléseinek napirendjét megküldik az illetékes bizottsági szolgálatoknak.
   (4)   Az EGE általában a Bizottság székhelyén ülésezik, a Bizottság által meghatározott módon és időrend szerint. Az EGE egy 12 hónapos időszak alatt legalább hatszor ülésezik, oly módon, hogy munkája évente körülbelül tizenkét munkanapot vesz igénybe. A tagok legalább évi négy ülésen vesznek részt.
   (5)   Az EGE, véleménye kialakítása érdekében és a munkájához rendelkezésre álló források nyújtotta kereteken belül

               —

               amennyiben hasznosnak és/vagy szükségesnek tartja, meghívhat különleges kompetenciákkal rendelkező szakértőket, hogy munkájában iránymutatással és információkkal segítsék,

               —

               kezdeményezheti tanulmányok elkészítését annak érdekében, hogy minden szükséges tudományos és műszaki információt megszerezhessen,

               —

               különleges kérdések vizsgálatára munkacsoportokat állíthat fel,

               —

               nyílt kerekasztal-beszélgetéseket kezdeményezhet minden, általa kidolgozott véleményre vonatkozóan annak érdekében, hogy elősegítse a párbeszéd kialakítását és az átláthatóság megvalósítását,

               —

               szoros kapcsolatot alakít ki a Bizottság azon részlegeivel, amelyek érintettek az általa tárgyalt kérdésekben,

               —

               az Európai Unió tagállamai vagy a csatlakozás előtt álló országok etikai bizottságaival szoros kapcsolatokat alakíthat ki.

         (6)   Minden véleményt elfogadása után azonnal közzétesznek. Amennyiben egy véleményt nem egyhangúlag fogadnak el, annak tartalmaznia kell minden eltérő véleményt. Amennyiben egy adott témára vonatkozóan a vélemény kialakítására kevesebb idő áll rendelkezésre, az EGE olyan, rövidebb nyilatkozatot ad, amelyet később, ha szükséges, részletesebb vizsgálat követhet, ugyanakkor biztosítja, hogy az átláthatóság elvét betartják ugyanúgy, mint minden más vélemény esetében. Az EGE véleménye mindig említést tesz az érintett technológiának a vélemény meghozatalakor aktuális fejlettségi fokáról. Az EGE dönthet úgy, hogy véleményét frissíti, amennyiben azt szükségesnek tartja.
   (7)   Az EGE saját eljárási szabályzatot fogad el.
   (8)   Az EGE – mandátumának lejárta előtt – jelentést készít addigi tevékenységeiről, melyért az elnök a felelős. A jelentést közzéteszik.
   5. cikk
   Az ülések költségei
   Az EGE tagjainak az ülésekkel kapcsolatos utazási és tartózkodási költségeit saját belső szabályzata szerint a Bizottság fedezi.
   6. cikk
   Hatálybalépés
   E határozatot az Európai Unió Hivatalos Lapjában közzéteszik, és az EGE új tagjainak kinevezése napján lép hatályba.

      Kelt Brüsszelben, 2005. május 11-én.

            a Bizottság részéről

            az elnök

         José Manuel BARROSO